Шәйхи Маннур музей-китапханәсе (Тулбай)

Шәйхи Маннурның мемориаль музей-китапханәсе  () — Татарстанның Мамадыш районы Тулбай авылында урнашкан муниципаль мәдәният оешмасы (музей). Мамадыш туган якны өйрәнү музее филиалы. Күренекле татар язучысы Шәйхи Маннурның (Шәйхелислам Фәрхулла  улы Маннуров, 1905—1980) тормышы һәм иҗаты белән таныштыра.

 Тарих 
200px|thumb|right|Шәйхи Маннур
Шәйхи Маннур 1957 елда туган авылында үз акчасына китапханә салдыра, аңа 100 китап бүләк итә. 1980 елда китапханәгә Шәйхи Маннур исеме бирелә. 1995 елның 24 гыйнварында әлеге бинада, ТР милли музее филиалы буларак, музей ачыла  Мемориальный музей - библиотека Шайхи Маннура. 2015 елдан — Мамадыш туган якны өйрәнү музее филиалы.

 Экспонатлар 
Мәйданы 83 кв. м. Фондта 4 600 саклау берәмлеге: язучының шәхси әйберләре (орденнары), кулъязмалары, китаплары (шул исәптән, 1920-елларда латин язуында нәшер ителгән беренче китаплары), шәхси китапханәсе урын алган. Ш. Маннурның әтисе алып кайткан шахтер лампалары тупланмасы, сөлгеләр тупланмасы кызыклы.

Экспозиция Тулбай авылы тарихы, татар халкының көнкүреше әйберләре, киемнәре белән дә таныштыра.

 Экскурсияләр 
 Шәйхи Маннурның тормышы һәм иҗаты
 «Муса» романының язылу тарихы (1959—1964)
 Шәйхи Маннур төзеткән китапханә
 Шәйхи Маннурның авылдашлары

 Сылтамалар 
   Мемориальный музей-библиотека Шайхи Маннура . Музеи России
  Мемориальный музей - библиотека Шайхи Маннура

 Моны да карагыз 
 Шәйхи Маннур исемендәге премия

 Искәрмәләр 

Төркем:Әлифба буенча музейлар
Төркем:Мамадыш районы музейлары
Төркем:Туган якны өйрәнү музейлары
Төркем:Әдәби музейлар
Төркем:Шәйхи Маннур